Splinternuwe TV-reeks in SA vervaardigVerfilming van die eerste Showmax Original-reeks, ŉ “mockumentary” (satiriese dokumentêre fliek), het verlede week in Kaapstad begin. Julia Anastasopoulus, beter bekend as SuzelleDIY, speel die hoofrol van die reeks, Tali’s Wedding Diary. Sy vertolk die rol van Tali, ŉ “Sandton-prinses” wat na Kaapstad verhuis en ŉ span huur om ŉ dokumentêre reeks oor haar te vervaardig voor haar troue met haar eiendomsagent-verloofde Darren. Sedert SuzelleDIY op YouTube bekend gestel is, is meer as 70 video’s al vervaardig wat reeds meer as 22 miljoen keer gekyk is. Een van die video’s, “How to make a cinderblock bench” is 2,5 miljoen keer gekyk. Ari Kruger, medevervaardiger en regisseur van Tali’s Wedding Diary, het baie ervaring as regisseur vir advertensies, musiekvideo’s en aanlyn inhoud. Sy kortflieks trek baie aandag op die internet en is reeds by verskeie filmfeeste wêreldwyd vertoon. Julia en Ari het in 2014 saamgespan en hul vaardighede en passie vir komedie aangewend om die suksesvolle SuzelleDIY-handelsmerk te vestig. Die twee het ook intussen ŉ vervaardigingsmaatskappy genaamd Sketchbook Studios begin. “Toe ek en Ari Showmax genader het, het ons geweet ons het ŉ uitstekende idee, maar ons was nie seker of hulle sou belangstel nie. Dis moeilik om ondersteuning te kry vir ŉ produksie in Suid-Afrika,” verduidelik Julia. “Showmax het egter dadelik belang gestel in dit wat ons wou doen. Dis presies die tipe ondersteuning wat die filmbedryf in die land nodig het.” Tali’s Wedding Diary word tans in Kaapstad verfilm. Die reeks sal agt episodes hê en in Desember op Showmax beskikbaar wees. Elke episode sal ongeveer 20 minute lank wees. Lees meer oor Sketchbook Studios Indien jy nog nie vir ShowMax ingeteken het nie, probeer die gratis 14 dae-proeflopie vir duisende ure se topklas vermaak op jou rekenaar, slimfoon, slim TV of tablet.